b'\n_START_ARTICLE_\nPatka gogoljica\n_START_SECTION_\nOpis\n_START_PARAGRAPH_\nPatka gogoljica duga je 45-55 cm, a te\xc5\xa1ka je od 800 do 1500 grama. Ima raspon krila 90 cm. Perje kod mu\xc5\xbejaka je vrlo karakteristi\xc4\x8dno, crvenkastosme\xc4\x91e je boje, guste glave i jarkocrvenog kljuna. O\xc4\x8di su crvene. Prsa i trbuh su crni, dok su bokovi bijele boje. Le\xc4\x91a i krila su sme\xc4\x91e boje. _NEWLINE_\xc5\xbdenka ima sme\xc4\x91e perje. Bokovi i vrat ne\xc5\xa1to su svjetliji od le\xc4\x91a. Gornji dio glave je tamnosme\xc4\x91. Obrazi su svjetlosivi. Kljun je tamnosme\xc4\x91 i prekriven crvenom prugom. Svjetlosivi obrazi i crvena pruga na kljunu glavne su zna\xc4\x8dajke za razlikovanje \xc5\xbeenki patke gogoljice od \xc5\xbeenki drugih vrsta pataka. _NEWLINE_\xc5\xbdivotni vijek patke gogoljice je oko sedam godina. Mu\xc5\xbejaci se najvi\xc5\xa1e mogu \xc4\x8duti za vrijeme sezone parenja.\n_START_SECTION_\nPrehrana\n_START_PARAGRAPH_\nOva patka hrani se uglavnom morskim biljem i algama. Tako\xc4\x91er, u prehrani se mogu na\xc4\x87i i pu\xc5\xbeevi, li\xc4\x8dinke vodenih kukaca i drugi beskralje\xc5\xbenjaci, ali njihov udio u prehrani vrlo je malen. _NEWLINE_Hranu uglavnom tra\xc5\xbei u plitkoj vodi, koja je do dubine od \xc4\x8detiri metra.\n_START_SECTION_\nRazmno\xc5\xbeavanje\n_START_PARAGRAPH_\nPatka gogoljica spolno je zrela nakon godinu dana starosti. Udvaranje po\xc4\x8dinje ujesen i najvi\xc5\xa1e se odvija u zimskim mjesecima. Udvaranje se naj\xc4\x8de\xc5\xa1\xc4\x87e odvija u popodnevnim satima._NEWLINE_Gnije\xc5\xbedenje po\xc4\x8dinje sredinom travnja. Izgradnja gnijezda mo\xc5\xbee potrajati nekoliko tjedana. Gnijezdo se gradi u blizini obale na podru\xc4\x8dju vegetacije. Sastavljeno je od suhih biljnih dijelova. \xc5\xbdenka pola\xc5\xbee \xc5\xa1est do dvanaest kremastobijelih do blijedozelenih jaja. Jednom prilikom, u gnijezdu je prona\xc4\x91eno \xc4\x8dak 21 jaje. Ali, najvjerojatnije su tu polo\xc5\xbeena i jaja nekih drugih pataka. \xc4\x8cesto se doga\xc4\x91a da ove patke nemaju gdje smjestiti svoja jaja, pa ih smjeste u gnijezda drugih pataka. Inkubacija zapo\xc4\x8dinje polaganjem pretposljednjeg ili posljednjeg jajeta. U inkubaciji mu\xc5\xbejak nema nikakvu ulogu. \xc5\xbdenka inkubira jaja 26 dana. Mu\xc5\xbejak stoji u blizini gnijezda, ali preuzima brigu za gnijezdo izvan inkubacije. Takvo pona\xc5\xa1anje nije \xc4\x8desto kod pataka. Pa\xc4\x8di\xc4\x87i opernate za 45-50 dana.\n_START_SECTION_\nStatus za\xc5\xa1tite\n_START_PARAGRAPH_\nPopulacija ove ptice je 420.000-440.000 jedinki. Prema IUCN-u status joj je smanjen rizik (LC). _NEWLINE_Glavne prijetnje su joj degradacija stani\xc5\xa1ta i lov (u Francuskoj, Portugalu i \xc5\xa0panjolskoj). Tako\xc4\x91er pati i od trovanja pucanjem olovnih metaka, a ponekad se i utope u ribarskim mre\xc5\xbeama ve\xc4\x87im od 5 cm. Pogor\xc5\xa1anje kvalitete mo\xc4\x8dvara mo\xc5\xbee uzrokovati nestanak alge Nitellopsis obtusa, koja \xc4\x8dini va\xc5\xbean dio prehrane ovoj ptici. Patka gogoljica osjetljiva je i na virus gripe. U Iranu kori\xc5\xa1tena je za rekreativni lov i komercijalne svrhe.'